डीएवी पब्लिक स्कूल में 434 स्टूडेंट्स ने बाल आयु के किस्सों को पेश किया
डीएवीपब्लिक स्कूल में एलकेजी के वार्षिक उत्सव के दौरान 434 स्टूडेंट्स ने एक साथ मंच पर बचपन की यादों को ताजा कर दिया। कार्यक्रम ‘खेल तमाशा’ के अन्तर्गत नन्हें कलाकारों ने सभी को अपने करतब दिखाए और यह दर्शाया कि अपने दिल को सदैव बाल रूप में ही रहने दें। जिससे हम सभी सब प्रकार के तनाव एवं पीड़ा से रहित हो जाएंगे। सुबह की प्रस्तुति में डीएवी सीएमसी के कोषाध्यक्ष जेके लूथरा मुख्यातिथि और शाम कार्यक्रम के दौरान बीबीके डीएवी कॉलेज की प्रिंसिपल डॉ. पुष्पिंदर वालिया अतिथि के रूप में पहुंची। कार्यक्रम के दौरान नन्हें बच्चों ने ऐरोबिक्स, स्केटिंग और हूला हूप से सबका मन मोह लिया। प्रिंसिपल डॉ. नीरा शर्मा, कैंट इंचार्ज अनुराधा ग्रोवर, को-करिकुलर इंचार्ज शमा शर्मा ने आए हुए मेहमानों का स्वागत किया।
awa_Deva hin_Deva